Som svar til Lars.

Tak, Vognsen, for god dækning af EV-området. Introen forvirrede også mig en smule. Ifølge underrubrikken er "Polestar 2 en værdig konkurrent til Teslas elbiler - og faktisk bedre på mange områder, mener mange udenlandske anmeldere". Af artiklen fremgår det så, at Polestar 2 har "rigtig mange af de ting, den største konkurrent Tesla også kan bryste sig af; lækkert interiør, gode køreegenskaber og avanceret funktionalitet." Og videre fremgår det, at "både design, kvaliteten på interiør og betjening får også gode ord med på vejen fra Doug DeMuro, men i sidste ende er konklusionen dog, at Polestar 2 ikke helt når op på siden af Teslas Model 3 – især fordi prisen er højere og rækkevidden lavere." Men i øvrigt er Polestar 2 "mere en 'rigtig' bil end bilerne fra Tesla". Så Tesla er ikke en 'rigtig bil', og derfor er de udenlandske anmeldere vilde med 'den rigtige bil' Polestar 2. Men hvad er egentlig en 'rigtig' (el)bil? En 'ikke-Tesla' der er lidt dyrere end Tesla (Model 3) men med lidt kortere rækkevidde?